"O axundu moizə oxumağa buraxmaq olmaz"
1 May 12:07
Milli Məclisin İctimai birliklər və dini qurumlar komitəsinin sədri Siyavuş Novruzov Mingəçevirdəki Heydər məscidinin axundu hacı Ələmdarın "Kimin artıq arvadı varsa, evlənməyə imkanı olmayan müsəlman qardaşına versin" fikrinə münasibət bildirib.
Millət vəkili müsahibəsində deyib ki, bu tamamilə səhv düşüncədir, nə Quranda, nə başqa yerdə belə qayda yoxdur: "Şəriətdə belə bir məsələ var ki, əgər kimsə həyat yoldaşını hərtərəfli təmin edə bilirsə, onda razılıq əsasında digəri ilə də evlənə bilər. Amma Azərbaycanda bu məsələlər qəti şəkildə qadağandır. Biz dünyəvi dövlətik. O baxımdan "Dini etiqad azadlığı haqqında", "Dini ekstremizmə qarşı mübarizə haqqında" qanunları qəbul edəndə də bir məsələni xüsusi vurğulamışdıq ki, xaricdə təhsil alıb gələnlər ordakı yaşam, düşüncə tərzini, adət-ənənələri də özü ilə gətirir.
Gənc yaşlarında kimsə gedir başqa ölkəyə, 6-8 il orda yaşayır, oranın qanunları əsasında fəaliyyət göstərir, təhsillə yanaşı, ordakı adətlər də ona sirayət edir. Həmin şəxs də çalışır qayıtdıqdan sonra öyrədə biləcəyi təhsil, oxuyacağı ayinlərlə yanaşı, həmin adət tərzini, yaşam tərzini buradakı cəmiyyətə yeritsin. O baxımdan da biz qanuna belə bir düzəliş etdik ki, xaricdə təhsil alıb Azərbaycana qayıdan şəxslər Qafqaz Müsəlmanları İdarəsi ilə yanaşı, müvafiq icra hakimiyyəti orqanı tərəfindən də razılaşdırıldıqdan sonra müxtəlif dini ayinləri həyata keçirməsi üçün təyin oluna bilər.
Əgər dediyiniz şəxs bu cür düşüncə tərzinə malikdirsə, onu nə ictimaiyyət arasına, nə də məscidə moizə oxumağa buraxmaq olmaz. Təbii ki, müvafiq attestasiya keçirilməlidir və yəqin onunla bağlı müvafiq ölçü götürüləcək". musavat.com
Qeyri-ənənəvi dini cərəyanlar və onların İslam üçün təhlükəsi
5 Oktyabr 14:16 152
Dini radikalizm fəlakətdir
4 Oktyabr 12:58 128
1 Oktyabr 10:37 288
29 Sentyabr 08:03 3 316
22 Sentyabr 15:31 212
22 Sentyabr 13:36 202
22 Sentyabr 10:14 171
21 Sentyabr 17:21 204
20 Sentyabr 13:45 105
İslamda vərəsəlik
8 Sentyabr 13:10 205
28 Avqust 16:38 193
Azərbaycan və Ermənistan dini liderlərinin Moskvada görüşü olacaq
28 Avqust 12:15 148